## ELEMENTI, OBLICI I INDIKATORI VREDNOVANJA U NASTAVI POVIJESTI

#### Učiteljica Ivana Masnec

#### Učiteljica Lea Biškup

Vrednovanje je sustavno prikupljanje podataka u procesu učenja i postignutoj razini kompetencija: znanjima, vještinama, sposobnostima, samostalnosti i odgovornosti prema radu, u skladu s unaprijed definiranim i prihvaćenim načinima, postupcima i elementima, a sastavnice su praćenje, provjeravanje i ocjenjivanje.“ (Pravilnik o načinima, postupcima i elementima vrednovanja učenika u osnovnoj i srednjoj školi; NN 112/2010)

ELEMENTI VREDNOVANJA:

**Činjenično znanje** (rubrika 1) – usmeno i pismeno ispitivanje učenika (poznavanje najvažnijih događaja, pojava, procesa, pojmova, osoba i činjenica)

**Konceptualno znanje** (rubrika 2) – usmeno i pismeno poznavanje uzročno-posljedičnih odnosa, povijesne kronologije, povijesnoga kontinuiteta i općih društvenih promjena, uporaba povijesnog zemljovida i poznavanje povijesnih izvora i stavljanje istih u povijesni kontekst

**Proceduralno znanje** (rubrika 3) – uporaba i interpretacija povijesnih izvora, kreiranje povijesnih zemljovida i rad na njima, kreiranje i izlaganje samostalnih radnih zadataka i pisanih radova

INDIKATORI OCJENJIVANJA ZA SVE SASTAVNICE:

|  |
| --- |
| **1. ČINJENIČNO ZNANJE** |
| Odličan (5) | Zna sve tražene povijesne događaje, pojave, procese, pojmove, osobe i činjenice te ih samostalno i cjelovito producira. |
| Vrlo dobar(4) | Zna većinu povijesnih događaja, pojava, procesa, pojmova, osoba i činjenica te ih producira uz manju pomoć učitelja. |
| Dobar (3) | Prepoznaje najvažnije i pojedine događaje, pojave, procese, pojmove, osobe i činjenice te ih producira uz čestu pomoć učitelja. |
| Dovoljan (2) | Prisjeća se i nepovezano producira glavne povijesne događaje, pojave, procese, pojmove, osobe i činjenice. |
| Nedovoljan (1) | Učenica/učenik nije dosegla/dosegao minimalni standard činjeničnog znanja. Izjavljuje da nije spremna/spreman. |

|  |
| --- |
| **2. KONCEPTUALNO ZNANJE** |
| Odličan (5) | Pronalazi sve potrebne podatke na zemljovidu i legendi, cjelovito rješava pitanja kronološkog redanja i argumentira uzročno- posljedične odnose, razumije povijesni kontinuitet i društvene mijene te povezuje povijesne izvore s njihovim vremensko-prostornim nastankom. |
| Vrlo dobar(4) | Pronalazi većinu podatke na zemljovidu i legendi, rješava pitanja kronološkog redanja i argumentira uzročno-posljedične odnose, razumije povijesni kontinuitet i društvene mijene te povezuje povijesne izvore s njihovim vremensko-prostornim nastankom uzrijetku pomoć nastavnika |

|  |  |
| --- | --- |
| Dobar (3) | Pronalazi najvažnije i pojedine podatke na zemljovidu i legendi, nepotpuno rješava pitanja kronološkog redanja, samo djelomičnoargumentira uzročno-posljedične odnose, slabije razumije povijesni kontinuitet i društvene mijene te slabije povezuje povijesne izvore s njihovim vremensko-prostornim nastankom uz čestu pomoć nastavnika. |
| Dovoljan (2) | Samo uz nastavnikovu pomoć uočava podatke na zemljovidu i legendi, neuspješno rješava pitanja kronološkog redanja, neuspješno argumentira uzročno-posljedične odnose, pogrešno razumije povijesni kontinuitet i društvene mijene te neuspješno povezujepovijesne izvore s njihovim vremensko-prostornim nastankom. |
| Nedovoljan (1) | Ni uz nastavnikovu pomoć ne uočava podatke na zemljovidu i legendi, ne rješava pitanja kronološkog redanja, ne argumentira uzročno-posljedične odnose, ne razumije povijesni kontinuitet i društvene mijene te ne povezuje povijesne izvore s njihovim vremensko-prostornim nastankom. Učenica/učenik nije dosegla/dosegao minimalni standard konceptualnog znanja. Izjavljuje da nijespremna/spreman. |

|  |
| --- |
| **3. PROCEDURALNO ZNANJE** |
| Odličan (5) | Razumije i vrednuje smisao, značenje i pouzdanost povijesnih izvora (slikovnih, pisanih), cjelovito kreira povijesne zemljovide, vrši njihove analize i prati njihovu tematiku, cjelovito i interesantno kreira i izlaže samostalne radne zadatke i pisane radove.Učenica/učenik pokazuje izrazitu aktivnost, motivaciju i interes za spoznavanjem i učenjem. |
| Vrlo dobar(4) | Razumije i vrednuje smisao, značenje i pouzdanost povijesnih izvora (slikovnih, pisanih), kreira povijesne zemljovide, vrši njihove analize i prati njihovu tematiku uz manje propuste, te kreira i izlaže samostalne radne zadatke i pisane radove uz manje propuste. .Učenica/učenik pokazuje interes, aktivnost i motivaciju za spoznavanjem i učenjem. |
| Dobar (3) | Slabo razumije i vrednuje smisao, značenje i pouzdanost povijesnih izvora (slikovnih, pisanih), površno kreira povijesne zemljovide, vrši njihove analize i prati njihovu tematiku, površno, nepotpuno kreira i izlaže samostalne radne zadatke i pisane radove.Učenica/učenik samo povremeno pokazuje aktivnost i interes za spoznavanjem i učenjem. |
| Dovoljan (2) | Samo prepoznaje značenje i pouzdanost povijesnih izvora (slikovnih, pisanih), neuspješno kreira povijesne zemljovide, vrši njihove analize i neuspješno prati njihovu tematiku, pogrešno kreira i izlaže samostalne radne zadatke i pisane radove. Učenica/učenik nepokazuje aktivnost, motivaciju i interes za učenjem te ju/ga se na rad mora opominjati i poticati. |
| Nedovoljan (1) | Ne prepoznaje značenje i pouzdanost povijesnih izvora (slikovnih, pisanih), ne može kreirati povijesne zemljovide, izvršiti njihove analize i pratiti njihovu tematiku, ne prihvaća i ne sudjeluje u samostalnim radnim zadatcima te ne piše pisane radove.Učenica/učenik nije dosegla/dosegao minimalni standard proceduralnog znanja. Učenica/učenik ne pokazuje interes i ne izvršava obvezekoje se prakticiraju tijekom nastave povijesti. |

U nastavi povijesti tijekom nastavne godine provode se pismene i usmene provjere.

Učenik je dužan tijekom nastavne godine usmeno odgovarati jednom ili dva puta. Učenik može na usmenom dobiti do dvije ocjene (ocjena iz činjeničnog znanja i ocjena iz konceptualnog znanja). Usmena provjera se ne najavljuje , učenik je dužan biti spreman svaki nastavni sat.

Tijekom nastavne godine učenici pišu ulazne i izlazne kartice kojima se provjerava i vrednuje činjenično i konceptualno znanje učenika.

Ulazne i izlazne kartice služe kao poticanje na redovito učenje i time se prati kontinuirani rad učenika.

Ulazne i izlazne kartice se najavljuju i pišu u dogovoru s učenicima. Maksimalno traju 10 do 15 minuta. Nakon svake lekcije može se pisati ulazna ili izlazna kartica.

Ocjena se ne upisuje u rubriku nakon svake kartice. Vrednovanje kartice se zapisuje u bilješku, nakon 3 do 4 pisane kartice učitelj upisuje srednju ocjenu u rubriku.

Učenik može konačnu ocjenu iz ulaznih ili izlaznih kartica ispraviti usmenim odgovaranjem.

Moguće je i pisanje kratkih pisanih provjera koje se najavljuju, a ocjena se upisuje u rubriku pod činjenično ili konceptualno znanje.

Pismena provjera koje se piše cijeli nastavni sat obuhvaća jednu cjelinu ili obrađenu temu koja se može sastojati od više lekcija. Sastoji od zadataka kojim se provjerava činjenično i konceptualno znanje.

Pismena provjera može rezultirati jednom ili dvije ocjene koje mogu biti upisane pod elemente: činjenično i konceptualno znanje, ovisno o tipu zadataka u pismenoj provjeri. Tijekom nastavne godine minimalno tri pisane provjere od 45 minuta bi trebale biti realizirane.

Pisana provjera koja se piše cijeli sat se može ispravljati u dogovoru s učenikom, pisanim ili usmenim putem.

**Kriteriji pisanih provjera znanja**

|  |  |  |  |  |
| --- | --- | --- | --- | --- |
| Nedovoljan (1) | Dovoljan (2) | Dobar (3) | Vrlo dobar (4) | Odličan (5) |
| **0-49%** | **50 - 64 %** | **65 - 79%** | **80 - 89%** | **90 - 100%** |

Učenik tijekom nastavne godine radi doma uz dobivene upute nastavnika i na zadanu temu samostalni rad ( power point prezentacija, esej, izrada i predstavljanje replike raznih povijesnih izvora) . Rad se mora predati u dogovorenom roku, u slučaju da učenik ne preda rad na vrijeme dobiva ocjenu manje kod naknadnog predavanja. ( u slučaju ne dolaženja u školu na datum predaje, učenik mora odmah idući susret predati svoj rad i biti će ocjenjen kao da je predao na vrijeme) .

Ocjena rada se upisuje u rubriku proceduralnog znanja.

Elementi po kojim se ocjenjuje prezentacija i plakat :

**Naslovna stranica**: ime teme

 ime učenika i datum izrade prezentacije

( na plakatu na jednom od rubova moraju biti napisane te informacije)

**Obrada teme** informacije samo uz pomoć udžbenika

 uz udžbenik informacije dobivene iz drugih izvora

**Zadatak ponavljanja vezan za temu po izboru** : točno / netočno

 Odgovori na pitanje

 Križaljka

 Dopuni rečenicu

 Zaokruži točan odgovor

**Prezentiranje teme:** uz čitanje sa prezentacije

 samostalno izlaganje bez čitanja

 **korištenje dodatnih izvora** : slike ili video zapisi

**Zadnja stranica** : točno i precizno navedena literatura

* naslov i autor knjige

- za časopis naziv časopisa i tema

* Internet navesti točan naziv stranice koja se koristila

( na plakatu s druge strane mora biti popis literature i korištenih izvora)

**Ukupni dojam prezentacije, plakata i izlaganja** :

 **Trajanje izlaganja 5 do 10 minuta**

Kod izlaganja replike materijalnog izvora gledaju samo neki od gore navedenih elemenata.